ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660004639
ขอให้ตรวจสอบใบอนุญาตประกอบกิจการ และ ขอให้แก้ไขปัญหาการเปิดให้บริการสถานบันเทิงสร้างความเดือดร้อนรำคาญ บริเวณ ผับ (ไม่ทราบเลขที่) ปากซอยเสนานิคม 1 ซอยย่อย 36 แขวงลาดพร้าว เขตลาดพร้าว กรุงเทพมหานคร จุดสังเกต ร้านตั้งอยู่ริมถนนซึ่งเป็นเส้นทางหลัก ด้านหน้ามีลักษณะเหมือนเป็นร้านปิ้งย่างและอยู่ติดกับร้านนวด ชื่อ บ้านเสนา ลักษณะเป็นบ้านและแบ่งบริเวณเป็นผับ เนื่องจากผู้ร้องแจ้งว่า สถานบันเทิงดังกล่าวเปิดให้บริการตามป้ายที่ติดไว้ ระบุว่า วันพฤหัสบดี วันศุกร์ และวันเสาร์ เวลา 21.00-24.00 น. โดยช่วงเวลาที่เปิดให้บริการจะมีลูกค้าออกมายืนสูบบุหรี่หน้าร้าน ซึ่งเป็นริมถนน ทำให้มีควันและมีกลิ่นเหม็นรบกวน และในระหว่างสูบบุหรี่ก็จะมีการยืนคุยกันริมถนน และในช่วงเวลา 23.00 น. เป็นต้นไป จนถึงเวลาประมาณ 24.00-01.00 น. (ของวันถัดไป) จะมีเสียงดนตรีดังมากขึ้น บางครั้งมีการแสดงดนตรีสดด้วย ล่าสุดช่วงกลางคืนของวันที่ 3 กุมภาพันธ์ 2566 พบว่า มีการแสดงดนตรีสดส่งเสียงดังรบกวน จากนั้นเวลา 01.00 น. ทางร้านจะทำการปิดไฟ แล้วลูกค้าออกมายืนกันที่หน้าร้าน ซึ่งพูดคุยกันเสียงดังเป็นระยะเวลานาน ทำให้รบกวนประชาชน จึงส่งผลให้ไม่สามารถนอนหลับพักผ่อนได้อย่างปกติในช่วงเวลากลางคืน ได้รับความเดือดร้อนมาเป็นระยะเวลาประมาณ 4-5 เดือนแล้ว เบื้องต้นเคยแจ้งเรื่องไปยัง หมายเลขสายด่วน 191 ในระยะแรกมีเจ้าหน้าที่ตำรวจเข้ามาระงับเหตุ แต่ในระยะหลังไม่มีเจ้าหน้าที่เข้ามาแล้ว ทำให้ผู้ร้องและประชาชนในพื้นที่ยังคงได้รับความเดือดร้อนเช่นเดิม
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata